[{"text_idx": "#000004", "text": "EriprojektidGoldbergi masinAasta koolKeskkonnakuuAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "To\u0303estatud: see artikkel mo\u0303jutab u\u0308hiskonda"}, {"text_idx": "#000006", "text": "Kuigi inimesed puutuvad kokku u\u0308ha suurema infovooga, omavad riiklikul tasandil olulist mo\u0303ju isegi va\u0308ikese lugejaskonnaga uudisportaalid ja meediava\u0308ljaanded. Autor/allikas: seng1011/Creative Commons"}, {"text_idx": "#000007", "text": "Ajakirjanikele meeldib mo\u0303elda, et nende to\u0308o\u0308 avaldab u\u0308hiskonnale mo\u0303ju. Viie aasta va\u0308ltel USA-s tehtud uuring kinnitab, et tegu pole vaid soovmo\u0303tlemisega. Juba paar va\u0308ikese auditooriumiga va\u0308ljaannet panevad u\u0308hismeedia arvamustest kihama. See omakorda to\u0303estab, et iga artikkel vo\u0303ib anda oma panuse u\u0308hiskondlikku debatti ja arvamuste kujunemisse."}, {"text_idx": "#000008", "text": "\"Avalikkus, mitte ainult ajakirjanikud ise, kaldub arvama, et meedia mo\u0303ju on ma\u0308rkimisva\u0308a\u0308rne. Meie uuring kinnitab, et see peab paika isegi praegusel inforikkal ajastul. U\u0308ksko\u0303ik kui suurele audiooriumile kirjutad, on sul uskumatu vo\u0303im. Kuid seda enam pead sa mo\u0303tlema selle peale, kui suur on sinu vastutus,\" so\u0303nas ERR Novaatorile antud intervjuus Gary King, Harvardi u\u0308likooli poliitikateadlane ja sotsioloog."}, {"text_idx": "#000009", "text": "Professor nentis, et teadlastel on olnud raske omistada ajakirjanduse mo\u0303jule konkreetset arvulist va\u0308a\u0308rtust. Suur osa teemat lahkavast kirjandusest po\u0303hineb vaatluslikel uuringutel. Neis pole po\u0303hjuse ja tagaja\u0308rje eristamine alati sirgjooneline."}, {"text_idx": "#000010", "text": "Na\u0308iteks vo\u0303ivad teadlased uurida, kuidas erinevad inimeste vaated piirkondades, kus na\u0308eb tuntud konservatiivset telekanalit Fox News, ja paikades, kuhu selle haare ei ulatu. Samas vo\u0303is laieneda telekanal eeska\u0308tt sinna, kus olid inimesed ku\u0308sitluste alusel telekanali propageeritavatele ideedele juba algselt vastuvo\u0303tlikumad ja oodatud vaatajate arv suurem."}, {"text_idx": "#000011", "text": "Parema u\u0308levaate saamiseks mo\u0303tles King kolleegidega va\u0308lja uuringu, mis meenutab juhulikustatud meditsiini valdkonda kuuluvat kliinilist katset. Vo\u0303tmerolli ma\u0308ngis selles USA mo\u0303istes 48 va\u0308iksema meediava\u0308ljaande abi. Neist suurema osa kodulehti vaadati kuus vaid umbes 200 000 korda."}, {"text_idx": "#000012", "text": "End teadlastele u\u0308les andnud va\u0308ljaanded jagati va\u0308iksemastesse 2\u20135-liikmelistesse ru\u0308hmadesse ja paluti neil omavahel koosto\u0308o\u0308d tehes avaldada teadlaste valitud na\u0308dalal ja teemal nagu keskkond vo\u0303i immigratsioon olemuslugu, reportaaz\u030c vo\u0303i mo\u0303nes muus z\u030canris kirjutatud lugu. Ainsa kriteeriumina ei tohtinud olla tegu pa\u0308evakajalise teemaga."}, {"text_idx": "#000013", "text": "Nii vo\u0303is olla laiemaks teemaks na\u0308iteks immigratsioon ja ajakirjandusva\u0308ljaande valitud kitsaks teemaks Iraagi so\u0303japo\u0303genike kogemused USA va\u0308ikelinnades. Seda ei tohtinud aga avaldada na\u0308dalal, kui Trump potentsiaalselt seda puudutaval teemal ko\u0303ne peab. Kokku to\u0303stati no\u0303nda n-o\u0308 kunstlikult 35 teemat."}, {"text_idx": "#000014", "text": "Ma pean ajakirjanike isepa\u0308isust ja so\u0303ltumatuse ihalust arvestades lihtsalt ku\u0308sima, kuidas o\u0303nnestus Teil jo\u0303uda ko\u0303iki osapooli rahuldava kokkuleppeni ja panna nad omavahel koosto\u0308o\u0308d tegema?Ta\u0308iesti o\u0303igus. Elukutselised ajakirjanikud tahavad ta\u0308ielikku kontrolli selle u\u0308le, millal ja mida nad avaldavad. Eksperimendi ha\u0308sti tegemiseks dikteerib meile aga teadus, et hoopis meil peab olema selle u\u0308le absoluutne kontroll. Meil oli vaja leida lahendus vaid sellele va\u0308ikesele lahkarvamusele."}, {"text_idx": "#000015", "text": "See la\u0308ks meil korda. Ei, me ei manipuleerinud meediaga otseselt ega keelanud osalevatel va\u0308ljaannetel u\u0308htegi lugu avaldada. Kui nende pakutud artikkel meie reeglitele ei vastanud, ei kaasanud me seda lihtsalt uurimusse ja lasksime neil kirjutada midagi muud. Nad said algse loo ikkagi avaldada."}, {"text_idx": "#000016", "text": "See vo\u0303imaldas ko\u0303igil o\u0308elda, et nad said, mida tahtsid. Nad olid u\u0308sna leplikud ka selle suhtes, millal nad midagi avaldavad. Kui tegu pole just pommuudisega, vo\u0303ib peatoimetaja ju tavapa\u0308rases olukorras teemat kinni hoida."}, {"text_idx": "#000017", "text": "Lugude mo\u0303ju hindamiseks kasutasid teadlased Twitterit. U\u0308hismeediaplatvorm vo\u0303imaldab jagada u\u0308leja\u0308a\u0308nud maailmaga muu hulgas lu\u0308hikesi so\u0303numeid ja linke. Kavalalt kirjutatud algoritmidega on vo\u0303imalik analu\u0308u\u0308sida automaatselt miljonite sa\u0308utsude sisu ja tonaalsust. Eelnevate uuringute ka\u0308igus on King selle abil saanud na\u0308iteks ja\u0308lile, millist sisu tsenseerib Hiina Rahvavabariik ja kuidas selle piirangutest ko\u0303rvale hiilida."}, {"text_idx": "#000018", "text": "To\u0308o\u0308ru\u0308hma analu\u0308u\u0308s na\u0308itas, et kui juba ko\u0303igest kolm keskmiselt 50 000 lugejani jo\u0303udvat va\u0308ljaannet kirjutasid kitsamal keskkonda vo\u0303i immigratsiooni puudutaval teemal, kasvas ja\u0308rgneval viiel pa\u0308eval vo\u0303rreldes vo\u0303rdlusna\u0308dalaga laiemat teemat haaravate sa\u0308utsude suhteline hulk peaaegu 63 protsenti. See vastab ligikaudu 13 000 lisasa\u0308utsule ja 7000 autorile. Ta\u0308iendav New York Timesi artikleid ho\u0303lmanud uuring viitas, et suuremate va\u0308ljaannete lood vo\u0303ivad kasvatada samateemaliste sa\u0308utsude hulka enam kui kolm korda."}, {"text_idx": "#000019", "text": "Esindatud vaadete osakaal muutus 2,3 protsendi vo\u0303rra, rohkem kui na\u0308iteks USA presidendivalimiste debattide ajal. Sellel on kaks vo\u0303imalikku selgitust. Artiklid muutsid u\u0308hismeedia kasutajate meelsust vo\u0303i panid need oma arvamust avaldama kindlad inimru\u0308hmad."}, {"text_idx": "#000020", "text": "Te olete ilmutanud Twitteri andmete ja sa\u0308utsude po\u0303hjal viimasel ku\u0308mnendil va\u0308ga po\u0303nevaid to\u0308id. USA-s kasutab platvormi aga vaid iga viies inimene, kui esindusliku valimiga ikkagi tegu on?Twitter on muutunud viimastel aastatel esinduslikumaks, kuid see pole po\u0303hiline. Meid ei huvita nende inimeste arvamus, kes istuvad oma magamistoas ja kellegagi ei ra\u0308a\u0308gi. Meid huvitab avalikult teatavaks tehtud arvamus ning u\u0308he vo\u0303i teise poliitilise ku\u0308simuse u\u0308le peetav debatt."}, {"text_idx": "#000021", "text": "Kui oleksime viinud selle uuringu la\u0308bi viia saja aasta eest, saanuks me ajakirjanduse mo\u0303ju hinnata analu\u0308u\u0308sides linnava\u0308ljaku poodiumitel ko\u0303nesid pidavate inimeste so\u0303numeid, kuulates pealt koridorides peetavaid vestlusi ja lugedes ajaleheartikleid. Nu\u0308u\u0308d on meil iga pa\u0308ev uurimiseks 750 miljonit uut sotsiaalmeedia postitust. Need on inimesed, kes ennast va\u0308ljendavad. Neist osa ra\u0308a\u0308givad ka poliitikast ja poliitikutest."}, {"text_idx": "#000022", "text": "Tulemustele lisab tema so\u0303nul kindlust asjaolu, et mo\u0303ju suurust ei mo\u0303jutanud oluliselt inimeste sugu, poliitilised vaated ega sa\u0308utsujate elukoht. Seeto\u0303ttu ei na\u0308e King ka head po\u0303hjust, miks ei peaks sama paika pidama teistes riikides, sh Eestis. Samas tekitavad leiud valeuudiste ajastul teistsuguseid ku\u0308simusi."}, {"text_idx": "#000023", "text": "Propaganda kui selline pole uus na\u0308htus. Internet on viinud infoso\u0303ja aga ta\u0308iesti uuele tasandile. Nende tulemuste valguses paistab va\u0308a\u0308rinformatsiooni ja valeuudiste levikuga seonduv probleem teravam kui kunagi varem. Sul ei ole vaja inimeste mo\u0303jutamiseks Sputnikut vo\u0303i kaaperdada New York Timesi, piisab juba ka\u0308puta\u0308iest va\u0308iksematest va\u0308ljaannetest. Kas me peaksime muret tundma?Otsene valeinformatsioon pole siin kohal nii suur probleeme kui vo\u0303imendusefekt. Propagandat teevad inimesed teavad, et lo\u0303puks peab to\u0303de ra\u0308a\u0308kima, elagu tema ohver No\u0303ukogude Liidus vo\u0303i mo\u0303nes ta\u0308napa\u0308eva riigis. Kui seda ei tehta ja inimesed sellest u\u0308hel hetkel teada saavad, kaotavad va\u0308ljaanded oma usaldusva\u0308a\u0308rsuse ja mo\u0303ju."}, {"text_idx": "#000024", "text": "Seega pole valeuudiste levitamine pikas perspektiivis kuigi to\u0303hus strateegia. Ku\u0308ll on seda teatud maailmavaadet soosivate lugude avaldamine ja valikuliselt vo\u0303imendamine. Sa ei saa neist u\u0308hegi puhul o\u0308elda, et need on otseselt valed. Kuid kui sama so\u0303numit ja vaatenurka kannavad juba va\u0308ga mitmed mo\u0303ne teise riigi poolt mo\u0303jutatavad va\u0308ljaanded, vo\u0303ib nende kogumo\u0303ju olla va\u0308ga suur."}, {"text_idx": "#000025", "text": "Muudame ku\u0308simuse USA na\u0308itel veidi konkreetsemaks...Isiklikult pani uuring mind mo\u0303istma ajakirjanike o\u0308kosu\u0308steemi ta\u0308htsust. Viimase paariku\u0308mne aasta jooksul on toimunud selles vallas suured muutused. U\u0308ha rohkem raha voolab meediast internetihiidude ka\u0308tte. Sellega kaasnevalt va\u0308heneb so\u0303ltumatute ta\u0308iskohaga to\u0308o\u0308tavate ajakirjanike hulk. See va\u0308hendab avaldavate lugude mitmekesisust ja sellega ka poliitiliste ku\u0308simuste u\u0308le peetava debati sisu ning muudab konservatiivseid ja liberaalseid vaateid esindavate uudisportaalide osakaalu."}, {"text_idx": "#000026", "text": "On ta\u0308htis ro\u0303hutada, et vo\u0303rdlemisi va\u0308ikese auditooriumiga veebilehtedel on ebaproportsionaalselt suur mo\u0303ju. Sul pole vaja osta New York Timesi vo\u0303i Washington Posti, et saaksid avalikus ruumis toimuvat debatti oluliselt mo\u0303jutada. Seda vo\u0303ivad mo\u0303ista ka va\u0308lisriigid ja me teame, et avalikus ruumis peetavad vestlused mo\u0303jutavad poliitikute plaane. Need omakorda poliitikateaduste vallas tehtud uuringute alusel va\u0308ga selgelt ka poliitikat ennast."}, {"text_idx": "#000027", "text": "Sotsiaalse normi muutmiseks peab alternatiivi toetama vaid iga neljas"}, {"text_idx": "#000028", "text": "Vale lippab veebis to\u0303est kiiremini"}, {"text_idx": "#000029", "text": "Proovi tumedat poolt \u2013 valeuudiste vastu aitab nende kirjutamine"}, {"text_idx": "#000030", "text": "U\u0308hismeedia on muutnud maailma illusionistide ma\u0308nguva\u0308ljakuks"}, {"text_idx": "#000031", "text": "Politoloogiaprofessor: valeuudiste lugemine on mo\u0303nus"}, {"text_idx": "#000032", "text": "Uuring: valeuudised on salatigarneering, mitte po\u0303hiroog"}, {"text_idx": "#000033", "text": "Ennetav sisekaemus va\u0308a\u0308rtuste u\u0308le tagab viisakama debati"}, {"text_idx": "#000034", "text": "Kadunud linna elustamine aitab leevendada ajalootraumasid"}, {"text_idx": "#000035", "text": "Professor: oleme Eestis la\u0308inud nutiso\u0303ltuvuse hirmujuttudega liiale"}, {"text_idx": "#000037", "text": "Video: miks on konkurentide laimamisest saanud poliitikas normaalsus?"}, {"text_idx": "#000038", "text": "Eesti lastekodude maine paranemine vo\u0303ib raskendada hooldusperede leidmist"}, {"text_idx": "#000039", "text": "Professor: rahvaarvu va\u0308henemist ei peata ainult u\u0308ks abino\u0303u"}, {"text_idx": "#000040", "text": "Doktorant: riigivalitsemises nu\u0308gimise kasutamine viib libedale teele"}, {"text_idx": "#000043", "text": "Matemaatik: tunnis ette antud arvutusu\u0308lesannete lahendamine on ajaraisk"}, {"text_idx": "#000047", "text": "U\u0308he minuti loeng: Miks on vaja riiki ja o\u0303igust?"}, {"text_idx": "#000049", "text": "Himurad kvollid on valmis suguu\u0308hte nimel surema"}, {"text_idx": "#000052", "text": "Geenid juhatavad salu-lehelinnu o\u0303igele ra\u0308nnuteele"}, {"text_idx": "#000053", "text": "Erakondade haridusdebatis ku\u0308ttis kirgi vaid poliitilise sekkumise ma\u0308a\u0308r"}, {"text_idx": "#000055", "text": "Doktorito\u0308o\u0308 na\u0308itab, kuidas elukeskkond vo\u0303ib rahvuslikku kuuluvust muuta"}, {"text_idx": "#000056", "text": "Kui hea on Eestis elada ehk mida ra\u0308a\u0308givad Exceli tabelid?"}, {"text_idx": "#000057", "text": "Professori soovitused vanematele sotsiaalmeedias lastepiltide postitamiseks"}, {"text_idx": "#000058", "text": "Mis on majanduslik va\u0308givald ja miks seda Eestis ei karistata?"}, {"text_idx": "#000059", "text": "Lindude pereelus peitub vo\u0303ti inimeste abielukriiside mo\u0303istmiseks"}, {"text_idx": "#000060", "text": "Teadlane: maailm ei ole aja jooksul muutunud va\u0308givaldseks ja ebaturvaliseks"}, {"text_idx": "#000061", "text": "Hu\u0308vasti, suveaeg! Miks seda nu\u0308u\u0308d tarvis oligi?"}, {"text_idx": "#000064", "text": "Hirmust ja eelarvamustest immigratsiooniuurija pilgu la\u0308bi"}, {"text_idx": "#000065", "text": "Arutelu orientalistidega: kas enesetaputerroristil on tagasiteed?"}, {"text_idx": "#000067", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]